Alfa Romeo Giulia (2016)

Alfa Romeo Giulia (type 952) er en stor mellemklassebil fra Alfa Romeo.

Modellen har været i serieproduktion siden 2016 og findes udelukkende som sedan (hos Alfa Romeo kaldet Berlina). Der er ikke planer om at lancere en variant som stationcar (hos Alfa Romeo kaldet Sportwagon). Den praktiske version i programmet er en SUV/Crossover kaldet Stelvio, der findes med samme mekanik.

Historie

Udvikling 
Den italienske designer Lorenzo Ramaciotti fra Modena, der allerede som designchef for Pininfarina har designet Ferraris modeller 456 GT, 550 Maranello og Enzo, har designet karrosseriet på Giulia.

Markedsføring 
Den tyske ingeniør og CEO for Alfa Romeo Harald J. Wester offentliggjorde i maj 2014 en konceptplan for Alfa Romeo, hvori indgik en planlagt modeloffensiv for årene 2015 og 2016. CEO'en for Fiat Chrysler Automobiles Sergio Marchionne gjorde i september 2014 bekendt, at Tipo 952 skulle præsenteres på Alfa Romeos 105-års fødselsdag den 24. juni 2015. Sammen med Harald J. Wester præsenterede han Giulia på det efter længere tids renovering genåbnede Alfa Romeo-museum i Arese.

På Frankfurt Motor Show i september 2015 præsenterede Alfa Romeo for første gang den nye Giulia for offentligheden.Giulia Quadrifoglio har siden lanceringen haft rekorden som hurtigste sedan på Nürburgrings Nordschleife, som er 20.832km lang og består af 73 sving. Omgangstiden var 7:39 for den nu udgåede version med manuelt gear og blev senere forbedret til 7:32 af Giulia Q med 8-trins automatik.

Produktion 
Bilen fremstilles på FCA's fabrik i Cassino. Produktionen startede i april 2016 og den første Giulia blev indregistreret i Danmark i juli 2016.

Giulia opnåede de maksimale 5 stjerner i NCAP i 2016 med bl.a. hele 98% beskyttelse af chaufføren.

Udstyrsvarianter 
Udstyrsvarianterne omfatter i 2019 basismodellen Giulia Super og udstyrsmodellen Giulia Edizione med (med benzin- og dieselmotorer fra 190-200hk), Giulia Veloce (italiensk for hurtig) samt Veloce Ti  (Turismo Internazionale som betyder kontinentkrydser) som i Danmark kun findes med 280hk benzinmotor og firehjulstræk - hos Alfa Romeo kaldet Q4), samt topmodellen Quadrifoglio (som betyder firkløver - emblemet med den grønne firkløver på hvid baggrund har fulgt Alfa Romeo i motorsport siden 1923) med 510hk benzinmotor og baghjulstræk.

Standardudstyret i Giulia Super  omfatter blandt meget andet LED-lys for og bag, vognbaneassistent, kollisionsadvarsel med nødbremse samt Alfa DNA-vælger med 3 køreprogrammer: Dynamic, Natural og Advanced Efficiency.

Giulia Edizione har desuden adaptiv fartpilot og diverse ekstra komfortudstyr.

Giulia Veloce har derudover blandt andet firehjulstræk samt diverse designdetaljer.

Giulia Veloce Ti udmærker sig ved yder detaljer udførst i kulfiber for at understrege det sportslige image.

Topmodellen Quadrifoglio med 2,9-liters bi-turbo benzinmotor (indtil videre udelukkende) med baghjulstræk har et elektronisk styret spærredifferentiale (Alfa Active Torque Vectoring), en aktiv frontspoiler (Alfa Active Aero Spliter), køredynamikregulering Alfa DNA Pro med en ekstra modus Race hvor stabilitetskontrollen kobles fra, aktive hjulophæng (Alfa Active Suspension), et integreret bremsesystem (IBS fra Continental AG) med højeffektbremser fra Brembo, kofangere i særligt Quadrifoglio-design samt kardanaksel (Hitachi Automotive Systems), kølerhjelm, tag og spoiler i kulfiberforstærket plast.

Teknik 
Motorprogrammet omfatter på langs af køreretningen monterede turbobenzinmotorer på 2,0 og 2,9 liter med 147kW (200hk), 206kW (280hk) og 375kW (510hk) effekt. Dieselversionen yder 154kW (190hk). 

Siden Alfa Romeo 75 udgik af produktion i 1992 er den nye Giulia Alfa Romeos første mellemklassebil med mulighed for baghjulstræk. Alfa Romeo benytter samme teknologi til 4-hjulstræk som Maserati (kaldet Q4), som under normale omstændigheder fungerer som rent baghjulstræk, men efter behov kan sende op til 50% af effekten til forhjulene.

I de første årgange var der en 6-trins manuel gearkasse på programmet, men alle modeller leveres nu udelukkende med 8-trins automatik fra tyske ZF Friedrichshafen, hhv model ZF 8HP50 (500Nm) til 4-cylindrede motorer og ZF 8HP75 (750Nm) til Quadrifoglio.

Benzinmotorer

Dieselmotorer

Referencer

Litteratur 
 Automobil Revue. Katalog 2017 (på tysk og fransk).

Eksterne henvisninger 

 Officiel webside 

Giulia (2016)
Store mellemklassebiler
Baghjulstrukne biler
Biler introduceret i 2016
Biler fra 2010'erne